સોની એન્ટરટેઈન્મેન્ટ ટેલિવિઝનના ખૂબ જ લોકપ્રિયતા હાંસલ કરી રહેલા શોમાં એલેક્ઝાન્ડર ધ ગ્રેટની ભૂમિકા ભજવી રહેલા હેન્ડસમ કલાકાર રોહિત પૂરોહિતે પોતાની અભિનય શક્તિથી સૌના દિલ જીતી લીધા છે. આ અભિનેતા તાજેતરમાં તેના હોમટાઉનમાં એક પારિવારિક કાર્યક્રમમાં હાજરી આપવા આવ્યો હતો. આ અભિનેતાએ ઘણા લાંબા સમય પછી પોતાના ઘરે પરત આવીને તેના તમામ સંબંધીઓને સરપ્રાઈઝ આપી હતી. રોહિતને પોતાની સાથે જોઈને તેઓ ખૂબ જ ખુશ થયા હતા. જ્યારે અમે તેને મળ્યા ત્યારે રોહિતે જણાવ્યું હતું કે, “હું લાંબા સમય પછી ઘરે ગયો હતો. હું એક ડેઈલી સોપ (દૈનિક ટીવી શો)નો હિસ્સો હોવાથી મુસાફરી કરવી ખૂબ મુશ્કેલ થઈ જાય છે. પરંતુ આ વખતે, અમારે ત્યાં ખૂબ જ ભવ્ય ઉજવણી હોવાથી હું તેને છોડવા માંગતો નહોતો. – આ પાર્ટી મારા પિતા કામમાંથી નિવૃત્ત થયા તે નિમિત્તે હતી. અમારા બધા સંબંધી અને મિત્રો ત્યાં આવ્યા હતા, આથી હું તેને મિસ કરવા માંગતો નહોતો?”